സംസ്ഥാനത്ത് ഇന്ന് വാക്സിന് നല്കിയത് നാലേകാല് ലക്ഷത്തിലധികം പേര്ക്ക് സംസ്ഥാനത്ത് ഇന്ന് 4,29,618 പേര്ക്ക് വാക്സിന് നല്കിയതായി ആരോഗ്യ വകുപ്പ് മന്ത്രി വീണാ ജോര്ജ് അറിയിച്ചു. 1,170 സര്ക്കാര് കേന്ദ്രങ്ങളും 343 സ്വകാര്യ കേന്ദ്രങ്ങളും ഉള്പ്പെടെ 1513 വാക്സിനേഷന് കേന്ദ്രങ്ങള് പ്രവര്ത്തിച്ചു. കൊവിഡ് വ്യാപന പശ്ചാത്തലത്തില് പരമാവധി പേര്ക്ക് വാക്സിന് നല്കി സുരക്ഷിതമാക്കാനാണ് ശ്രമിക്കുന്നതെന്നും മന്ത്രി വ്യക്തമാക്കി. covid vaccine today kerala സംസ്ഥാനത്ത് ഒന്നും രണ്ടും ഡോസ് ഉള്പ്പെടെ 2,62,33,752 പേര്ക്ക് വാക്സിന് നല്കിയിട്ടുണ്ട്. അതില് 1,92,89,777 പേര്ക്ക് ഒന്നാം ഡോസ് വാക്സിനും 69,43,975 പേര്ക്ക് രണ്ടാം ഡോസ് വാക്സിനുമാണ് നല്കിയത്. സംസ്ഥാനത്തെ സിറിഞ്ച് ക്ഷാമത്തിന് താത്ക്കാലിക പരിഹാരമായി. കഴിഞ്ഞ ദിവസങ്ങളില് ചെന്നൈയില് നിന്നും 15 ലക്ഷം സിറിഞ്ചും മുംബൈയില് നിന്നും 5 ലക്ഷം സിറിഞ്ചും ലഭിച്ചതായി ആരോഗ്യ വകുപ്പ് അറിയിച്ചു. സംസ്ഥാനത്ത് ഇന്ന് 13,383 പേര്ക്ക് കൂടി കൊവിഡ് സ്ഥിരീകരിച്ചു. തൃശൂര് 1828, കോഴിക്കോട് 1633, എറണാകുളം 1566, പാലക്കാട് 1503, മലപ്പുറം 1497, കൊല്ലം 1103, തിരുവനന്തപുരം 810, ആലപ്പുഴ 781, കണ്ണൂര് 720, കോട്ടയം 699, വയനാട് 378, പത്തനംതിട്ട 372, കാസര്ഗോഡ് 257, ഇടുക്കി 236 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്. Read Also : കേരളത്തില് 13,383 പേര്ക്ക് കൊവിഡ്, ടിപിആര് 15.63 കഴിഞ്ഞ 24 മണിക്കൂറിനിടെ 85,650 സാമ്ബിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 15.63 ആണ്. റുട്ടീന് സാമ്ബിള്, സെന്റിനല് സാമ്ബിള്, സിബി നാറ്റ്, ട്രൂനാറ്റ്, പി.ഒ.സി.ടി. പി.സി.ആര്., ആര്.ടി. എല്.എ.എം.പി., ആന്റിജന് പരിശോധന എന്നിവ ഉള്പ്പെടെ ഇതുവരെ 3,03,19,067 ആകെ സാമ്ബിളുകളാണ് പരിശോധിച്ചത്. കഴിഞ്ഞ ദിവസങ്ങളിലുണ്ടായ 90 മരണങ്ങളാണ് കൊവിഡ്19 മൂലമാണെന്ന് ഇന്ന് സ്ഥിരീകരിച്ചത്. ഇതോടെ ആകെ മരണം 19,584 ആയി. ഇന്ന് രോഗം സ്ഥിരീകരിച്ചവരില് 39 പേര് സംസ്ഥാനത്തിന് പുറത്ത് നിന്നും വന്നവരാണ്. 12,492 പേര്ക്ക് സമ്ബര്ക്കത്തിലൂടെയാണ് രോഗം ബാധിച്ചത്. 771 പേരുടെ സമ്ബര്ക്ക ഉറവിടം വ്യക്തമല്ല. 81 ആരോഗ്യ പ്രവര്ത്തകര്ക്കാണ് രോഗം ബാധിച്ചത്. രോഗം സ്ഥിരീകരിച്ച് ചികിത്സയിലായിരുന്ന 21,942 പേര് രോഗമുക്തി നേടി. സംസ്ഥാനത്തെ വിവിധ ജില്ലകളിലായി 4,71,921 പേരാണ് ഇപ്പോള് നിരീക്ഷണത്തിലുള്ളത്. Story Highlight: covid vaccine today kerala